SET สัปดาห์นี้ลุ้น Fund Flows ไหลเข้า
โบรกฯชี้ SET สัปดาห์นี้ลุ้นรับผลดีจาก Fund Flows ไหลเข้า แนะจับตาประชุม BOE, ความคืบหน้าคดีจำนำข้าว
31 ก.ค. 2560

Weekly outlook : Up แนวต้าน 1,590/1,595 จุด แนวรับ 1,575/1,570 จุด
บล.โนมูระ พัฒนสิน ระบุในบทวิเคราะห์ถึงตลาดหุ้นไทยสัปดาห์นี้ (31 ก.ค. – 4 ส.ค.) ผลการประชุม FED ในสัปดาห์ที่ผ่านมา มีมติคงอัตราดอกเบีย+ นโยบายที่ระดับ 1% – 1.25% ตามที่ Nomura และ Consensus คาด โดยมุมมองของ FED ยังคงประเมินเศรษฐกิจสหรัฐฯจะเติบโตอย่างค่อยเป็นค่อยไป แต่อัตราเงินเฟ้อยังคงอยู่ต่ำกว่าระดับเป้าหมาย
ดังนั้น FED จึงยังคงจับตาตัวเลขเศรษฐกิจในช่วงถัดไปเพิ่มเติม โดยแนวโน้มดังกล่าวกดดันค่าเงินดอลล่าร์ให้อ่อนค่าต่อเนื่อง หนุนราคาสินค้าโภคภัณฑ์ปรับตัวขึ้นและตลาดสินทรัพย์เสี่ยงมีความน่าสนใจมากยิ่งขึ้นคาดจะเป็นตัวกระตุ้น Fund Flows ไหลเข้าได้ นอกจากนี้การบรรลุข้อตกลงในการลดกำลังการผลิตของ OPEC และตัวเลขสต้อกน้ำมันดิบที่ีลดลงหนุนให้ราคาน้ำมันดิบพุ่งขึ้นแรงกระตุ้นกลุ่มพลังงานขึ้นนำตลาดได้
ส่วนปัจจัยอื่นๆ ที่น่าติดตาม 1) การประชุม BOE 3 ส.ค.นี้ Nomura คาดขึ้นอัตราดอกเบี้ย Bank Rate สู่ระดับ 0.5% 2) ความคืบหน้าคดีจำนำข้าว โดยในวันที่ 1 ส.ค. อดีตนายกฯ ยิ่งลักษณ์จะแถลงด้วยวาจาคดีเป็นจำเลยฐานละเว้นการปฏิบัติหน้าที่ไม่ระงับยับยั้งโครงการรับจำนำข้าว และวันที่ 2 ส.ค. ศาลฎีกาแผนกคดีอาญาของผู้ดำรงตำแหน่งทางการเมืองจะตัดสินคดีเจ้าหน้าที่สลายการชุมนุมม็อบพันธมิตรที่หน้ารัฐสภา เมื่อ 7 ต.ค.51 ซึ่ึงปัจจัยดังกล่าวนี้จะเป็นตัวบ่งชี้ความมั่นคงทางการเมืองในช่วงถัดไปได้
&lt;&lt;&lt;คลิกเพื่อดูรายละเอียด&gt;&gt;&gt;